સબજેલની જગ્યાએ પાલિકાની નવા વહીવટી ભવન માટે હવે સળવળાટ શરૂ થયો છે. મંગળવારે આર.એફ.પી (રિક્વેસ્ટ ફોર પ્રપોઝલ) માટે ક્વોલિફાય થયેલી છ એજન્સીઓ પાસે પ્રેઝન્ટેશન કરાવાયુ હતું. તેમાંથી ત્રણની ડિઝાઈનના કન્સેપ્ટને શોર્ટલિસ્ટ કરી દેવાઈ હતી. હવે ડિસેમ્બર મહિનામાં આ ત્રણેય ડિઝાઈનના વહીવટી ભવન પાછળ ખર્ચનો અંદાજ, તેની પાછળની તમામ આનુસાંગિક બાબતો સાથેના ડિટેઈટ પ્રોજેક્ટ રિપોર્ટ સાથે ફરી એકવાર પ્રેઝન્ટેશન કરાવાશે. ત્યારબાદ અંતિમ નિર્ણય લઈને આ પ્રોજેક્ટ માટે આગળ વધવાનો ભાજપ શાસકોએ સંકેત આપ્યો હતો.